“በቆቦና በወልዲያ የደረሱ ጉዳቶች የአመራሩ ችግር የፈጠረው ነው” -አቶ ገዱ አንዳርጋቸው
በቆቦና በወልዲያ የተፈጠረው ግጭትና የደረሱ ጉዳቶች የአመራሩ ችግር መሆኑን የአማራ ክልል ርዕሰ መስተዳድር አስታወቁ ፡፡ርእሰ መስተዳድሩ ትናንት ለጋዜጠኞች በሰጡት መግለጫ፤በህብረተሰቡ በተለይም ደግሞ በወጣቱ በርካታ አንገብጋቢ ጥያቄዎች ሳይመለሱ በመቆየታቸው አሁን ላይ ለጉዳት መዳረጋቸውን ነው ያመለከቱት ፡፡በአማራ ክልልም ብአዴን /ኢህአዴግ ባደረገው ግምገማ መነሻ በማድረግ ከክልሉ ተጨባጭ ሁኔታ አኳያ ዝርዝር ግምገማዎችን እያካሄደ ይገኛል ብለዋል ፡፡እስካሁንም በተደረገው ግምገማና ትግል ይህ የአመራር ችግር ህብረተሰቡን ለግጭት፣ ለእስርበርስ አለመግባባት እና ለህይወትና ንብረት መጥፋት መሰረቱ የአመራር ችግር መሆኑን ስምምነት ላይ መደረሱን አብራርተዋል  ፡፡“በተለይም ደግሞ የክልሉ ህብረተሰብ የልማት የመልካም አስተዳደር ጥያቄዎች በየግዜው እየተነሱ ስርነቀል በሆነ መልኩ ሳይፈቱ በመቆየታቸው ለተለያ ችግሮች ስንዳረግ ቆይተናል ያሉት ርእሰ መስተዳድሩ፤አሁንም በወልዲያና በቆቦ አከባቢ የሆነው ይኸው¸ነው” ሲሉ ያስረዳሉ ፡፡ስለሆነም እነዚህ ህብረተሰቡ የሚየነሳቸው ችግሮች በመሰረቱ የማንም ችግሮች አይደሉም የአመራሩ ችግሮች ናቸው ነው ያሉት ፡፡እነዚህ ችግሮች ለመፍታት በሀገርም ሆነ በክልል ደረጃ ጥረቶች እየተደረጉ እንደሚገኙ ጠቅሰዋል፡፡በተለይም ደግሞ በቅርቡ ኢህአዴግ በአገር አቀፍ ደረጃ ባደረገው ግምገማ ህብረተሰቡ የሚያነሳቸውን ችግሮች በዝርዝር ገምግሞ የመፍትሔ አቅጣጫዎችን አስቀምጧል ብለዋዕ ፡፡አንዳንድ የማስተካከያ ህብረተሰቡ ከሚያነሳቸው ቅሬታዎች አንዳንዶቹን መፍታት መጀመሩንም ነው ያስታወቁት ፡፡ችግሮች አፈታት ግን ምንም እንኳን የአመራሩ ድክመት የወለዳቸው ችግሮች ቢሆኑም የችግሮቹ አፈታት በሰላማዊ መንገድ መሆን አለበት ብለን እናምናለን ሲሉ ነው የገለጹት ፡፡ከግጭት ማንም የሚያተርፍ ኃይል የለም ያሉት አቶ ገዱ አንድአርጋቸው፤ ህብረተሰቡ ከጸጥታ አስከባሪ አካላት፣ ከአከባቢው አመራር ጋር ከሽማግሌዎች ጋር ተባብሮ የአከባቢውን ሰላምና ደህንነት ማረጋገጥ መቻል ይኖርበታል ብለዋል ፡፡የክልሉ መንግስትም እና በየደረጃ ያለ አመራር አካላትም በአከባቢዎች ሰላም እንዲሰፍን በቁርጠኝነት የሚንቀሳቀሱ መሆኑን አረጋግጠዋል ፡፡በግጭቱ ምክንያት ምትክ ከሌለው የሰው ህይወት መጥፋት ርዕሰ መስተዳድሩ ሐዘናቸውን ገልጸዋል፡፡-(የአማራ ቴሌቪዥን )